જે નદીના કિનારે એમનું મંદિર છે એ નદીનું નામ પણ ‘બિલ્વગંગા’ છે. મહાભારતના ‘અનુશાસન પર્વ’માં ભગવાન શ્રીકૃષ્ણ મહાદેવજી પાસેથી વરદાન પ્રાપ્તિ સમયે માગે છે. ‘ધર્મમાં મારી દૃઢતા રહે, યુદ્ધમાં શત્રુઘાત કરવાનું સામર્થ્ય, જગતમાં ઉત્તમ યશ, પરમ બળ, યોગમાં પ્રિયતા, તમારું સાંન્નિધ્ય, અનેકાનેક પુત્રો, બ્રાહ્મણો માટે કોપનો અભાવ, પિતાની અને માતાની પ્રસન્નતા, સેંકડો શુભ કાર્ય, ઉત્કૃષ્ટ વૈભવ ભોગ, કુળમાં પ્રીતિ, શમત્વની પ્રાપ્તિ (શાંતિ-લાભ) અને કર્મમાં કુશળતા મને આપના વરદાન રૂપે આપો.’ શિવજીએ પ્રસન્ન થઈને ભગવાન શ્રીકૃષ્ણને તે પંદર વરદાન પ્રદાન કરી દીધાં હતાં.•